Public procurement notice: Voluntary Ex Ante Transparency Notice
Published: 2019-02-08
Buyer: Lejerbo Århus, afd. 1244-0
Country: DK
Contract type: Works
Procedure: Contract award without prior publication
CPV classification: 45200000: Building and civil engineering work | 45211340 | 71311000: Civil engineering consultancy services
Estimated value: 120616552 DKK

Technical requirements: Totalentreprisekontrakt om opførelse af 116 almene familieboliger i blandet byggeri på Skejbyvej 15, 8240 Risskov, Danmark efter den delegerede bygherremodel
Totalentreprisekontrakt om opførelse af 116 almene familieboliger i blandet byggeri på Skejbyvej 15, 8240 Risskov, Danmark efter den delegerede bygherremodel.
Den i pkt. V.2.1 angivne dato er datoen for beslutning om tildeling af kontrakten. Kontrakten indgås først efter udløbet af standstill perioden.
Lejerbo Århus, afd. 1244-0 (herefter ”Lejerbo”) har til hensigt at indgå kontrakt med A. Enggaard A/S (herefter ”Enggaard”) om opførelse af alment byggeri efter den delegerede bygherremodel i Århus Kommune.
Enggaard er et privat selskab, som bl.a. har til formål at drive entreprenørvirksomhed og handel med fast ejendom.
Lejerbo er en almen boligorganisation, hvis formål er at stille passende boliger, af god og tidssvarende stand, til rådighed for alle med behov herfor til en rimelig husleje.
Enggaard har erhvervet 2 parceller af ejendommen matr.nr. 17o Vejlby By, Vejlby, beliggende Skejbyvej 15, 8240 Risskov (herefter ”Ejendommen”), fra MP Pension og har til hensigt at opføre privat boligbyggeri på disse. Den for Ejendommen gældende lokalplan nr. 1069, PlanID 4049719, kræver at der på Ejendommen tillige opføres almene boliger. Disse skal udgøre mindst 15 pct. af lokalplanområdets bruttoetageareal.
Opførelsen af de almene boliger kan, under hensyntagen til Enggaards projekt, mest naturligt ske som del af et blandet byggeri bestående af almene boliger, der opføres oven på et privatejet kælderareal.
Lejerbo har til hensigt at erhverve byggeretter på Ejendommen. Der vil fra Enggaard blive erhvervet byggeretter på minimum 10 001 m2 bruttoetageareal.
De almene boliger skal således opføres i et blandet byggeri med et privat kælderareal og almene boliger oven på dette. Det vil derfor ikke med mening være muligt at udskille de almene boliger til opførelse af en særskilt bygherre.
Dertil foreligger der et særligt byplanlægningsmæssigt forhold i kraft af lokalplanens krav om opførelse af almene boliger, idet det dog har været valgfrit for Enggaard, hvordan projektet skulle udformes, herunder hvad angår placeringen af de almene boliger.
Lejerbos formål, og opfyldelsen heraf ved opførelse af almene boliger i lokalplanområdet, som ellers hovedsageligt består af privat boliger, samt kommunens særlige byplanlægningsmæssige interesse i opførelse af almene boliger på Ejendommen, jf. lokalplanens krav herom medfører, at Lejerbo vurderer at have en helt særlig interesse i byggeri på Ejendommen og at der ikke findes rimelige praktisable og attraktive alternativer til opførelse af byggeri på den pågældende Ejendom.
Derfor vil Lejerbo indgå aftale med Enggaard om opførelse af byggeriet af de almene boliger iht. den delegerede bygherremodel. Dette indebærer, at Enggaard, med respekt af udbudsloven, forestår opførelsen af boligerne, herunder foretager udbud i fornødent omfang af de til projektet tilknyttede bygge- og anlægsarbejder.
Lejerbo har vurderet, at indgåelse af aftalen er i overensstemmelse med udbudsloven forudsat, at Enggaard udbyder bygge- og anlægsarbejderne efter udbudslovens regler og således løfter udbudspligten mod betaling som udbudsbefuldmægtiget på vegne af Lejerbo. Der henvises til EU- Domstolens dom af 12.7.2001 i sag C-399/98 (Ordine).
Der henvises til Klagenævnet for Udbuds hjemmeside: https://naevneneshus.dk/start-din-klage/klagenaevnet-for-udbud/vejledning/


Winner: A. Enggaard A/S
Award value: 120616552